Document ID: 31975R0142

ΚΑΝΟΝΙΣΜΟΣ (ΕΟΚ) αριθ. 142/75 ΤΗΣ ΕΠΙΤΡΟΠΗΣ της 20ής Ιανουαρίου 1975 περί τροποποιήσεως του κανονισμού (ΕΟΚ) αριθ. 616/72 όσον αφορά τις εισφορές κατά την εξαγωγή ελαιολάδου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί δημιουργίας κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΟΚ) αριθ. 1707/73(2),
τον κανονισμό αριθ. 162/66/ΕΟΚ του Συμβουλίου, της 27ης Οκτωβρίου 1966, περί των συναλλαγών λιπαρών ουσιών μεταξύ της Κοινότητος και της Ελλάδος(3),
τον κανονισμό αριθ. 171/67/ΕΟΚ του Συμβουλίου, της 27ης Ιουνίου 1967, περί των επιστροφών και των εισφορών κατά την εξαγωγή ελαιολάδου(4), όπως τροποποιήθηκε τελευταία από τον κανονισμό (ΕΟΚ) αριθ. 2429/72(5), και ιδίως το άρθρο 11,
Εκτιμώντας:
ότι, δυνάμει του άρθρου 4 του κανονισμού (ΕΟΚ) αριθ. 616/72 της Επιτροπής της 27ης Μαρτίου 1972 περί των λεπτομερειών εφαρμογής των επιστροφών και των εισφορών κατά την εξαγωγή ελαιολάδου(6), όπως τροποποιήθηκε από τον κανονισμό (ΕΟΚ) αριθ. 2563/72(7), η Επιτροπή καθορίζει τις εισφορές κατά την εξαγωγή για τα ελαιόλαδα που προσφέρονται σε συσκευασίες περιεχομένου ανωτέρου των 5 κιλών, εφ' όσον η διαφορά που αναφέρεται στο άρθρο 10 παράγραφος 2 εδάφιο πρώτο του κανονισμού αριθ. 171/67/ΕΟΚ, υπερβαίνει ένα ορισμένο ποσό- ότι η πείρα έδειξε ότι η εφαρμογή των διατάξεων που αναφέρονται ανωτέρω οδηγεί στον καθορισμό των εισφορών κατά την εξαγωγή, ακόμα και στις περιπτώσεις που δεν υπάρχει κανένας κίνδυνος διαταράξεως της κοινοτικής αγοράς ή της διεθνούς αγοράς ελαιολάδου εκ του γεγονότος των εξαγωγών- και, κατά συνέπεια, οι εισφορές για τα ελαιόλαδα που αναφέρονται ανωτέρω, πρέπει να καθορισθούν με όρους ίδιους με εκείνους που ελήφθησαν υπόψη για τα ελαιόλαδα που παρουσιάζονται σε μικρές συσκευασίες-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το κείμενο του άρθρου 4 του κανονισμού (ΕΟΚ) αριθ. 616/72 αντικαθίσταται από το ακόλουθο κείμενο:
"Άρθρο 4
1. Η Επιτροπή καθορίζει την εισφορά κατά την εξαγωγή για τα ελαιόλαδα που υπάγονται στη διάκριση 15.07 Α του κοινού δασμολογίου εφ' όσον η διαφορά μεταξύ της τιμής cif και της τιμής που διαπιστώνεται στην αγορά της Κοινότητος κινδυνεύει να προκαλέσει εξαγωγές που δύνανται να διαταράξουν την κοινοτική ή τη διεθνή αγορά. Για τον καθορισμό της τιμής στην αγορά της Κοινότητος λαμβάνονται υπόψη οι τιμές και οι προσφορές που διαπιστώνονται στις πιο αντιπροσωπευτικές αγορές για την παραγωγή και την εξαγωγή.
Η εισφορά κατά την εξαγωγή προσαρμόζεται σε σχέση με τις πιθανές αλλαγές της καταστάσεως.
2. Εφ' όσον η τιμή cif υπερβαίνει την ενδεικτική τιμή της αγοράς, η εφαρμογή της εισφοράς κατά την εξαγωγή εξετάζεται τουλάχιστον μία φορά το μήνα στα πλαίσια της διαδικασίας που προβλέπεται στο άρθρο 39 του κανονισμού αριθ. 136/66/ΕΟΚ.
3. Η Επιτροπή ανακοινώνει στα Κράτη μέλη, αμέσως μετά τον καθορισμό του, το ποσό της εισφοράς κατά την εξαγωγή που θα εισπράττεται για 100 κιλά εξαγομένου ελαίου.
Άρθρο 2
Το άρθρο 3 του κανονισμού (ΕΟΚ) αριθ. 616/72 καταργείται.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 20 Ιανουαρίου 1975.

Labels: 3
8
2
17